Ինչպես հայտնի է, «Ելք» դաշինքը նախատեսել է հունվարի 19-ին` ժամը 17:00-ին, երթ կազմակերպել ընդդեմ թանկացումների: Քաղաքական ուժերն արդեն առիթ ունեցել էին հայտարարելու, որ չեն պատրաստվում աջակցել «Ելքին»: Դրանց թվում էր նաև «Ծառուկյան» դաշինքը: Վերջիններս ասում էին, որ եթե իմանան` թանկացումների դեմ երթով ժողովրդի կենսական մակարդակը կբարձրանա՝ կմիանան, բայց իրենք համոզված են, որ երթը չէ, որ որոշելու է գնաճի նվազեցումը կամ կանխումը: Իսկ ԱԺ փոխնախագահ, ծառուկյանական Միքայել Մելքումյանը հստակեցրեց. «Մենք հարգում ենք իրենց որոշումը, բայց մենք ունենք մեր ձևը, մեր գործունեության ոճը, մեր ծրագրերով շարժվում ենք առաջ»: